ดิฉันฉีดยาคุม แบบ 3 เดือนมาปีกว่าค่ะ กำหนดฉีดล่าสุด 26 กันยา แต่ลืมไปฉีด นึกได้ตอนวันที่ 6 ตุลา คุนเลยไม่ฉีดให้ค่ะ ให้เว้นไป 3 เดือนค่อยมาเริ่มฉีดใหม่ แต่ให้ยาคุมแบบ 21 เม็ดมากินค่ะ ช่วง 10 วันที่ลืมฉีด มีเพศสัมพันธ์ จะมีโอกาสท้องรึปล่าวค่ะ และถ้าจะเริ่มฉีดใหม่ เริ่มฉีดได้เมื่อไรค่ะ
สวัสดีค่ะ หากกำหนดนัดฉีดยาคุมกำเนิดคือ 26 ก.ย. แล้วไม่ได้ไปฉีด และได้มีเพศสัมพันธ์ไป โอกาสในการตั้งครรภ์ อาจมีได้ แต่ก็ถือว่ายังน้อยอยู่มาก เพราะโดยปกติ เมื่อหยุดฉีดยาคุมไป 4-10 เดือน การทำงานของรังไข่และการตั้งครรภ์จึงจะเกิดขึ้นได้และหากได้เริ่มทานยาคุมกำเนิดไปแล้ว แนะนำว่าในช่วง 7 วันแรกที่ทานยา ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะหลังจากนั้น เมื่อทานยาคุมจนครบ 21 เม็ด ก็ให้เว้นระยะไป 7 วัน ในช่วงที่เว้นระยะนี้ หากมีประจำเดือนมา ก็ให้ไปฉีดยาคุมกำเนิดเข็มใหม่ได้เลยค่ะ แต่หากไม่มีประจำเดือนมา ก็ควรตรวจหาการตั้งครรภ์ดู หากตรวจไม่พบ ก็สามารถเริ่มไปฉีดยาคุมได้เลยเช่นกัน เพียงแต่ในช่วง 7 วันแรกที่เริ่มฉีดยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ